Wilma-viesti oppilaille/kodeille

Valmis viestipohja, millä voi tiedottaa Lapsen oikeuksien viikon vietosta oppilaille ja koteihin. Viestiä voi muokata sopivaksi oman koulun/luokan tarpeisiin.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Osallistumme Lapsen oikeuksien viikkoon 19.-23.11.2018

Lapsen oikeuksien viikko on kouluille suunnattu toiminnallinen teemaviikko, jonka tavoitteena on edistää lapsen oikeuksien tunnettuutta oppilaiden, opettajien ja kouluhenkilökunnan keskuudessa yhteisen tekemisen kautta. Viikkoa vietetään marraskuussa 19.-23.11. samalla viikolla, kun ympäri maailman vietetään kansainvälistä Lapsen oikeuksien päivää 20.11.

Teemaviikko järjestetään tänä vuonna ensimmäistä kertaa ja sen järjestää lapsi- ja nuorisojärjestöjen, lapsiasiavaltuutetun toimiston, seurakuntien ja valtion toimijoiden yhteinen lapsen oikeuksien viestintäverkosto ([www.lapsenoikeudet.fi](http://www.lapsenoikeudet.fi)).

Viikon teema on osallisuus. Lapsen oikeuksien sopimukseen tutustutaan ja osallisuutta opetellaan esimerkiksi erilaisten tehtävien, oppimateriaalien ja yhteisten aamunavausten kautta.

Meidän koulu/luokka on osallistunut…….

Kansainvälistä Lapsen oikeuksien päivää vietetään Suomessa ja ympäri maailman vuosittain 20.11. YK:n lapsen oikeuksien sopimuksen hyväksymisen kunniaksi. Suomi on liittynyt YK:n lapsen sopimukseen vuonna 1991 ja sopimus on lakina voimassa Suomessa.

Lapsen oikeuksien päivä 20.11. on myös liputuspäivä! Muistattehan liputtaa päivän kunniaksi myös kotona.

Lisätietoja: [www.lapsenoikeuksienviikko.fi](http://www.lapsenoikeuksienviikko.fi)